CELEX: C2006/048/50
Language: sk
Date: 2006-02-25 00:00:00
Title: Vec T-135/02: Rozsudok Súdu prvého stupňa zo  14. decembra 2005  – Greencore Group/Komisia ( Vykonanie rozsudku Súdu prvého stupňa — Zníženie pokuty uloženej žalobkyni — Zadržanie, neskôr odmietnutie Komisiou úhrady úrokov k vrátenej sume — Žaloba o neplatnosť — Zásada právnej istoty )

25.2.2006   
            
            
               SK
            
            
               Úradný vestník Európskej únie
            
            
               C 48/27
            
         Rozsudok Súdu prvého stupňa zo 14. decembra 2005 – Greencore Group/Komisia
   (Vec T-135/02) (1)
   
   („Vykonanie rozsudku Súdu prvého stupňa - Zníženie pokuty uloženej žalobkyni - Zadržanie, neskôr odmietnutie Komisiou úhrady úrokov k vrátenej sume - Žaloba o neplatnosť - Zásada právnej istoty“)
   (2006/C 48/50)
   Jazyk konania: angličtina
   Účastníci konania
   
      Žalobca: Greencore Group plc (Dublin, Írsko) (v zastúpení: A. Böhlke, advokát)
   
      Žalovaná: Komisia Európskych spoločenstiev (v zastúpení: pôvodne K. Wiedner, neskôr P. Oliver a A. Nijenhuis a nakoniec A. Nijenhuis a M. Wilderspin, splnomocnení zástupcovia)
   Predmet veci
   Návrh na zrušenie rozhodnutia z 11. februára 2002, ktorým Komisia odmietla vyhovieť žiadosti žalobkyne o uhradenie úrokov z omeškania jej dcérskej spoločnosti Irish Sugar plc, z hlavnej sumy vrátenej tejto spoločnosti vykonaním rozsudku Súdu prvého stupňa
   Výrok rozsudku
   
               1.
            
            
               Rozhodnutie z 11. februára 2002, ktorým Komisia odmietla vyhovieť žiadosti žalobkyne o uhradenie úrokov z omeškania jej dcérskej spoločnosti Irish Sugar plc, z hlavnej sumy vrátenej tejto spoločnosti vykonaním rozsudku Súdu prvého stupňa, sa zrušuje.
            
         
               2.
            
            
               Komisia je povinná nahradiť trovy konania, a to vrátane trov odvolacieho konania pred Súdnym dvorom.
            
         
      (1)  Ú. v. ES C 169, 13.7.2002.